Sericoderus

Sericoderus er en slekt av bittesmå biller som lever av soppsporer. De kan finnes i komposter og andre steder der plantedeler brytes ned av sopp. Én art er kjent fra Norge.

Utseende 
Knøttsmå til små (0,5 – 2 mm), ovale biller, flate til sterkt hvelvede. Noen er glatte og blanke, andre fint hårete og matte, på farge vanligvis brunlige eller svarte. Hodet er ganske lite, hos de fleste slektene ligger det under brystskjoldet og er ikke synlig ovenfra. Antennene er 8-10 leddete, med en tre- eller femleddet, løs kølle, omtrent så lange som hodet og brystskjoldet til sammen. Brystskjoldet (pronotum) er mye bredere enn langt, vanligvis omtrent halvsirkelformet sett ovenfra. Bakhjørnene er ofte trukket bakover til spisser. Bakerst er brystskjoldet vanligvis litt bredere enn dekkvingene. Disse er rundet ovale, ofte tvert avbrutt bakerst slik at de ikke dekker de bakerste bakkroppsleddene. De mangler punktrekker. Beina er ganske korte, lårene flate, føttene fire-leddete. Punktbillene kan ligne mye på fjærvinger (Ptiliidae), men kan skilles fra disse på at hodet er mindre, flygevingene "normalt" utviklede, ikke fjærformede, og kroppsformen vanligvis mer hvelvet.

Levevis 
Punktbillene finnes mellom råtnende plantedeler, for eksempel i løvstrø og komposter. Både larver og voksne spiser sannsynligvis soppsporer.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien punktbiller, Corylophidae LeConte, 1852
 Underfamilien punktbiller, Corylophinae LeConte, 1852
 stammen Sericoderini Matthews, 1888
 slekten Sericoderus Stephens, 1829 :
 Sericoderus basalis Sharp in Blackburn & Sharp, 1885
 Sericoderus brevicornis Matthews, 1890
 Sericoderus castaneus (Reitter, 1877)
 Sericoderus debilis Casey, 1900
 Sericoderus flavidus LeConte, 1852
 Sericoderus lateralis (Gyllenhal, 1827)  - i Norge
 Sericoderus minutus Matthews, 1894
 Sericoderus obscurus LeConte, 1852
 Sericoderus pecirkanus Reitter, 1908
 Sericoderus pubipennis Sharp in Blackburn & Sharp, 1885
 Sericoderus quadratus Casey, 1900
 Sericoderus subtilis LeConte, 1852

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Sericoderus sp., fra Atlas of the family Corylophidae of Russia. 

Biller formelt beskrevet i 1829
Dyr formelt beskrevet av James Francis Stephens
Punktbiller